Dié stoeltjie is eintlik 'n handsakkie van R13 000 | Maroela Media
Die Pavé Chair Bag deur Area op Nordstrom te koop (Foto: Nordstrom.com)
Sosialemediagebruikers lag lekker vir 'n handsakkie in die vorm van 'n klein opvoustoeltjie.
Die Pave Chair Bag van Area, wat met kristalle versier is, kos $895 by Nordstrom. As jy dit egter in Suid-Afrika bestel, kos die sakkie sowat R13 800 en met verskepingskoste en aksynsbelasting, sal dit jou byna R24 000 uit die sak jaag.
Die handsakkie het aandag getrek toe die gebruiker Lexi Brown dit op Twitter gedeel het. "Een van my stokperdjies is om belaglike items op te spoor wat Nordstrom's te koop aanbied. Dié is dalk my beste vonds nog."
Die handelsmerk erken self dat jy nie enigiets daarin kan dra nie. "Dit was te sien op die loopplank by New York Fashion Week. Dié blink objet d'art kan nie eintlik enigiets dra nie; dit is 'n gesprekspunt."
Nordstrom skryf in sy beskrywing jy sal altyd 'n sitplek in die voorste ry hê met dié blink opvoustoeltjie.
Hoe eenvoudig kan 'n mens nou wees… Of is dit geld wat brand?
Dan kan hulle dit mos nie 'n "handsakkie" noem nie en dis bykomstighede. My handsak moet my beursie, lipstiffie en wat nog alles kan in hou. Wat gaan ek met 'n stoeltjie maak? (eintlik my handsak nodig om die stoel in te bêre)….. lekker giggel ek nou
Ñ handsak moet plek hê vir teen minste iets. Die ding gaan ie eens ñ panty-liner kan vat nie! Nee wat nie eens verniet nie…. dis soos ñ wit olifant!
Die simpelste duur item wat ek nog ooit gesien het. Ek gaan een van hout laat maak en dit oortrek met blink krale en dit verkoop vir 10x minder as 'n handsakkie. Hoe op aarde kan mens soveel spandeer op iets wat geen waarde het as 'n eintlike handsakkie. So jy sal jou selfoon, kam en lipstiffie in jou hande of sakke moet dra. So simpel. Ek weet daar is mense wat dit sal koop en hulle geld mors.